stanford-oval/wikipedia huggingface dataset:
ฮิซาโกะ คาเนโมโตะ
ผลงานพากย์ > วิดีโอเกม

| ปี | ชื่อเรื่อง | บท |
| --- | --- | --- |
| 2010 | Koumajou Densetsu II: Stranger's Requiem | ฟลังดร์ สการ์เล็ต |
| 2011 | Otomedius Excellent | Dark Force |
| 2012 | Kokoro Connect Yochi Random | Yui Kiriyama |
| 2012 | Photo Kano | Mai Sakura |
| 2012 | Rune Factory 4 | Xiao Pai |
| 2012 | Smile PreCure! Let's Go! Marchenland | Yayoi Kise / Cure Peace |
| 2013 | คันไตคอลเลกชัน | Japanese destroyer Harusame, Hayashimo, Kiyoshimo and Hoppō Seiki |
| 2013 | เซ็นรัน คางุระ ชิโนบิ เวอร์ซัส | Murakumo |
| 2013 | The Legend of Heroes: Trails of Cold Steel | Fie Claussell |
| 2014 | Granblue Fantasy | Djeeta |
| 2014 | Gunslinger Stratos | Kyouka Katagiri |
| 2014 | Super Heroine Chronicle | Meru |
| 2014 | The Legend of Heroes: Trails of Cold Steel II | Fie Claussell |
| 2014 | Senran Kagura: Bon Appétit! | Murakumo |
| 2015 | God Eater 2 Rage Burst | Livie Collete |
| 2015 | Sword Art Online: Lost Song | Seven |
| 2015 | เทคเคน 7 | Lucky Chloe |
| 2015 | Fire Emblem Fates | Sakura |
| 2015 | Lilycle Rainbow Stage!!! | Mariya Natsuki |
| 2015 | Senran Kagura Estival Versus | Murakumo |
| 2016 | Fate/Grand Order | Helena Blavatsky, Archer Inferno/Tomoe Gozen |
| 2016 | เกิร์ล ฟรอนไลน์ | PzB 39 |
| 2017 | BanG Dream! Girls Band Party! | Tsugumi Hazawa |
| 2017 | Accel World VS Sword Art Online | Seven |
| 2017 | สาวน้อยเวทมนตร์ มาโดกะ บันทึกมากิอา | Karin Misono |
| 2017 | The Legend of Heroes: Trails of Cold Steel III | Fie Claussell |
| 2017 | Azur Lane | Jintsū, Kent, Black Prince |
| 2017 | Senran Kagura: Peach Beach Splash | Murakumo |
| 2018 | ปรินเซส คอนเนค! รี: ไดฟ์ | Djeeta |
| 2018 | The Legend of Heroes: Trails of Cold Steel IV | Fie Claussell |
| 2019 | อาร์กไนต์ | Ptilopsis |
| 2020 | The Legend of Heroes: Trails into Reverie | Fie Claussell |
| 2021 | บลูอาร์ไคฟ์ | อาคาชิ จุนโกะ |
| 2021 | 100% Orange Juice | Cook |
| 2022 | ฮนไคอิมแพกต์เทิร์ด | Vill-V |
| 2022 | เก็นชินอิมแพกต์ | นิโลว์ |
| 2023 | Granblue Fantasy: Relink | Djeeta |
| TBA | ก็อบลิน สเลเยอร์ Another Adventurer: Nightmare Feast | Lady of Principality |
วิรัตน์ เฮงคงดี

| วิรัตน์ เฮงคงดี |
| --- | --- |
เกิด: 21 กันยายน พ.ศ. 2521 (46 ปี) วิรัตน์ เฮงคงดี
อาชีพ: ผู้บริหาร, นักธุรกิจ, Producer, Director
วิรัตน์ เฮงคงดี (ชื่อเล่น โจ้) เกิดเมื่อวันที่ 21 กันยายน พ.ศ. 2521 ผู้อำนวยการฝ่ายผลิตละครโทรทัศน์ บริษัท เวิร์คพอยท์เอ็นเทอร์เทนเมนท์ จำกัด (มหาชน) / กรรมการผู้จัดการ บริษัท สกายบ็อกซ์ เอนเทอร์เทนเมนท์ จำกัด / กรรมการผู้จัดการและหนึ่งในผู้ร่วมก่อตั้งบริษัท โต๊ะกลมโทรทัศน์ จำกัด
จบการศึกษาระดับมัธยมต้นจากโรงเรียนเซนต์จอห์น พ.ศ. 2536 ระดับมัธยมปลายจากโรงเรียนเตรียมอุดมศึกษา แผนกวิทยาศาสตร์-สถาปัตยกรรมศาสตร์ พ.ศ. 2538 และระดับอุดมศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย ปี พ.ศ. 2543
เริ่มต้นการทํางานด้วยการเป็นในทีมเขียนบทรายการรัฐบาลหุ่นทางช่อง ITV และรายการทีวี เบลอเบลอ ทางช่อง 3 ผลงานที่มีชื่อเสียง เช่น รายการ The Voice Thailand season 1 และ 2 รายการ TheRapper 1-3 นอกจากรายการโทรทัศน์ยังกํากับภาพยนตร์ และเป็นโปรดิวเซอร์ทีวีซีรีส์ ละครซิตคอม  ละครเวที MV รวมถึง คอนเสิร์ต
น้องสาวของผมไม่น่ารักขนาดนั้นหรอก

| --- | --- |
น้องสาวของผมไม่น่ารักขนาดนั้นหรอก
ปกไลต์โนเวลเล่มแรกเป็นรูปคิริโนะกับเคียวซุเกะ
俺の妹がこんなに可愛いわけがない
ชื่อภาษาอังกฤษ: Ore no Imōto ga Konna ni Kawaii Wake ga Nai
แนว: ตลก, ละคร, วีรคติ, เสี้ยวชีวิต
มังงะ
เขียนโดย: สึกะซะ ฟุชิมิ
สำนักพิมพ์: ASCII Media Works
มังงะ
เขียนโดย: สึกะซะ ฟุชิมิ
สำนักพิมพ์: ASCII Media Works
กลุ่มเป้าหมาย: เซเน็น
อนิเมะโทรทัศน์
กำกับโดย: ฮิโระยุกิ คัมเบะ
สตูดิโอ: AIC Build
เครือข่าย: Tokyo MX, TVS, tvk, CTC, TVA, TVQ, TVh, MBS, AT-X, BS11
ฉาย:  3 ตุลาคม 2553  –  19 ธันวาคม 2553
ตอน: 12
เกม
Ore no Imōto ga Konna ni Kawaii Wake ga Nai Portable
ผู้พัฒนา: บันไดนัมโคเกมส์ (Bandai Namco Games)
ผู้จัดจำหน่าย: บันไดนัมโคเกมส์
แนว: วิชวลโนเวล
แพลตฟอร์ม: เพลย์สเตชันพอร์เทเบิล
วางจำหน่ายเมื่อ: 27 มกราคม 2554
อนิเมะ
น้องสาวของผมไม่น่ารักขนาดนั้นหรอก
กำกับโดย: ฮิโระยุกิ คัมเบะ
สตูดิโอ: เอไอซีบิลด์
มังงะ
รุ่นน้องของผมไม่น่ารักขนาดนั้นหรอก
เขียนโดย: สึกะซะ ฟุชิมิ
สำนักพิมพ์: แอสกี้มีเดียเวิร์กส์
กลุ่มเป้าหมาย: เซเน็น
เกม
Ore no Imōto ga Konna ni Kawaii Wake ga Nai : Portable ga Tsuzuku Wake ga Nai
ผู้พัฒนา: บันไดนัมโคเกมส์
ผู้จัดจำหน่าย: บันไดนัมโคเกมส์
แนว: วิชวลโนเวล
แพลตฟอร์ม: เพลย์สเตชันพอร์เทเบิล
วางจำหน่ายเมื่อ: 17 พฤษภาคม 2555
อนิเมะโทรทัศน์
น้องสาวของผมไม่น่ารักขนาดนั้นหรอ Season 2
กำกับโดย: ฮิโระยุกิ คัมเบะ
เขียนบทโดย: ฮิเดะยุกิ คุระตะ
สตูดิโอ: เอ-1 พิกเจอส์
เครือข่าย: Tokyo MX, tvk, Tochigi TV, Gunma TV, TVS, CTC, TVA, TVQ, TVh, ABC, BS11, AT-X
ฉาย:  7 เมษายน 2556  –  30 มิถุนายน 2556
ตอน: 13
อนิเมะ
น้องสาวของผมไม่น่ารักขนาดนั้นหรอก
กำกับโดย: ฮิโระยุกิ คัมเบะ
สตูดิโอ: เอ-1 พิกเจอส์
เกม
Ore no Imōto ga Konna ni Kawaii Wake ga Nai Happy End
ผู้พัฒนา: บันไดนัมโคเกมส์
ผู้จัดจำหน่าย: บันไดนัมโคเกมส์
แนว: วิชวลโนเวล
แพลตฟอร์ม: เพลย์สเตชัน 3
วางจำหน่ายเมื่อ: 26 กันยายน 2556
 สถานีย่อยการ์ตูนญี่ปุ่น
น้องสาวของผมไม่น่ารักขนาดนั้นหรอก (ญี่ปุ่น: 俺の妹がこんなに可愛いわけがない; โรมาจิ: Ore no Imōto ga Konna ni Kawaii Wake ga Nai หรือเรียกโดยย่อว่า โอเรอิโมะ (ญี่ปุ่น: 俺妹; โรมาจิ: Oreimo))  เป็นชื่อไลต์โนเวลชุดหนึ่งซึ่งสึกะซะ ฟุชิมิ เป็นผู้เขียนเรื่อง และมี ฮิโระ คันซะกิ เป็นผู้วาดภาพประกอบ ผลิตและจัดจำหน่ายโดย สำนักพิมพ์เดงเงกิบุงโกะ ซึ่งเป็นบริษัทในเครือบริษัทแอสกี้มีเดียเวิร์กส์ พิมพ์เผยแพร่ตั้งแต่วันที่ 10 สิงหาคม 2551
ต่อมา ซะกุระ อิเกะดะ ดัดแปลงไลต์โนเวลนี้เป็นมังงะลงพิมพ์เป็นตอน ๆ ในนิตยสาร Dengeki G's Magazine ตั้งแต่ต้นปี 2552, บริษัทเอไอซีบิลด์ ดัดแปลงเป็นอนิเมะ หนึ่งชุดสองฤดูกาลต่อกัน ฤดูกาลแรกประกอบด้วยสิบหกตอน สิบสองตอนฉายทางโทรทัศน์ในปลายปี 2553 อีกสี่ตอนเผยแพร่ทางอินเทอร์เน็ตเดือนละตอนเมื่อต้นปี 2554 ก่อนจะเผยแพร่รวมกันเป็นดีวีดีและบลูเรย์ในกลางปีนั้น ส่วนฤดูกาลที่สองกำลังผลิต และบริษัทบันไดนัมโคเกมส์  ดัดแปลงเป็นเกมแนววิชวลโนเวลแผยแพร่ตั้งแต่กลางปี 2554  และในวันที่ 6 เมษายน พ.ศ. 2556 ได้มีการฉายอนิเมะภาค 2 ของเรื่อง โดย A-1 Pictures  ฉายทางช่อง Tokyo MX, tvk, Tochigi TV, Gunma TV, TVS, CTC, TVA, TVQ, TVh, ABC, BS11, AT-X ในประเทศญี่ปุ่น
โครงเรื่อง

ไลต์โนเวลมีเนื้อหาว่าด้วยความสัมพันธ์ระหว่างชายหนุ่มคนหนึ่งกับน้องสาวซึ่งไม่ราบรื่นมาแต่ต้น และต้องการพิสูจน์ให้น้องสาวเห็นว่าตนเป็นพี่ชายที่ดี โดยเมื่อเขาค้นพบว่าน้องสาวชื่นชอบเกมลามกอนาจาร เขาได้สงเคราะห์ให้น้องสาวสามารถใช้ชีวิตอย่างมีความสุขอยู่ในสังคมที่น้อยคนจะยอมรับรสนิยมเช่นว่าได้ ตลอดจนได้ปรับปรุงความสัมพันธ์กับน้องสาวและกลับมารักใคร่กันดังเดิม ไลต์โนเวลนำเสนอปัญหาหลายประการทางครอบครัวและสังคมผ่านเนื้อหาแนวตลก ละคร และวีรคติ โดยทั้งไลต์โนเวลและอนิเมะซึ่งดัดแปลงมานั้นได้รับความนิยมเป็นอันมาก ถึงขนาดเป็นเหตุให้ฟุชิมิ ผู้เขียน ถูกข่มขู่มากกว่าห้าร้อยครั้งให้มอบบทเด่นแก่ตัวละครบางตัวด้วย
เนื้อเรื่อง

เคียวซุเกะ โคซะกะ เป็นชายหนุ่มวัยสิบเจ็ดปีและเป็นนักเรียนมัธยมศึกษาตอนปลายอาศัยอยู่ในเมืองชิบะ จังหวัดชิบะ มีน้องสาวหนึ่งคนชื่อ คิริโนะ อายุสิบสี่ปี แต่เข้ากันมิได้มานานหลายปี เขาจดจำได้ว่า น้องสาวให้ความสนใจแก่เขาเพียงด้วยชายหางตามอง และคาดหมายว่า ความสัมพันธ์คงเป็นเช่นนี้กันตลอดไป
อย่างไรก็ดี วันหนึ่ง เขาพบกล่องดีวีดีที่น้องสาวทำหล่นไว้ ปกเป็นอนิเมะแนวสาวน้อยเวทมนตร์ แต่ข้างในบรรจุแผ่นเกมลามกอนาจาร ซึ่งทำให้เขาตื่นเต้นตกใจเป็นอันมาก แต่เขาต้องตระหนกไปยิ่งกว่านั้นเมื่อน้องสาวพาเขาไปยังห้องของเธอในกลางดึกแล้วเปิดเผยว่า เธอคลั่งไคล้และสะสมอนิเมะกับเกมที่มีเนื้อหาเร้ากำหนัด โดยเฉพาะที่ว่าด้วยการร่วมประเวณีกับน้องสาว แต่ต้องเก็บรสนิยมนี้เป็นความลับตลอดมาเกลือกคนทั้งปวงรับไม่ได้ ทว่า เคียวซุเกะได้แสดงให้น้องสาวมั่นใจว่า เขามิได้รังเกียจเธอหรือความชื่นชอบของเธอแต่ประการใด กับทั้งยินดีช่วยเหลือให้เธออยู่ในสังคมได้อย่างมีความสุข
นับแต่นั้น คิริโนะก็ร้องขอให้พี่ชายช่วยเหลือในหลาย ๆ เรื่อง รวมถึงเรื่องอนิเมะและเกมเช่นว่า โดยเรียกขานว่าเป็น "การปรึกษาปัญหาชีวิต" และทวีความไว้วางใจในพี่ชายขึ้นโดยลำดับ คนทั้งสองจึงได้กลับมาสนิทสนมรักใคร่กันอีกครั้ง
ตัวละคร

บทความหลัก: รายชื่อตัวละครในน้องสาวของผมไม่น่ารักขนาดนั้นหรอก
การตอบรับ

หนังสือพิมพ์ ไมนิชิชิมบุง (Mainichi Shimbun)  ว่า ในเดือนสิงหาคม 2552 ไลต์โนเวลเล่มที่สี่ขายดีที่สุดในบรรดาไลต์โนเวลที่จำหน่ายในเวลานั้น และเครือข่ายข่าวอนิเมะว่า ในเดือนเมษายน 2553 ไลต์โนเวลเล่มที่หนึ่งถึงห้าขายได้ในประเทศญี่ปุ่นแล้วเป็นจำนวนเก้าแสนสองหมื่นฉบับ
อนึ่ง วันที่ 7 เมษายน 2554 เจ้าพนักงานตำรวจกรุงโตเกียวแถลงว่า ได้จับกุมโนะโบะรุ อะโอะอิ (Noboru Aoi) ชายตกงานชาวจังหวัดโทะกุชิมะ อายุสามสิบสองปี ซึ่งต้องสงสัยว่าได้ส่งไปรษณีย์อิเล็กทรอนิกส์มากกว่าห้าร้อยฉบับไปหาฟุชิมิ ผู้เขียนไลต์โนเวลนี้ ตั้งแต่วันที่ 16 พฤศจิกายน 2553 แสดงความโกรธเคืองด้วยถ้อยคำหยาบคายว่า บทบาทของคุโระเนะโกะน้อยกว่าเพื่อน และข่มขู่จะฆ่าเขาด้วยการตัดศีรษะถ้ายังไม่ส่งเสริมให้ตัวละครนั้นมีบทบาทโดดเด่นยิ่งขึ้น ในการนี้ อะโอะอิให้การรับสารภาพ
งานดัดแปลง > มังงะ

ซะกุระ อิเกะดะ ดัดแปลงไลต์โนเวลนี้เป็นมังงะ และลงพิมพ์เป็นตอน ๆ ในนิตยสาร เด็งเงะกิจีส์แมกาซีน ของบริษัทแอสกีมีเดียเวิกส์ตั้งแต่ฉบับเดือนมีนาคม 2552 ถึงพฤษภาคม 2553 ต่อมา สำนักพิมพ์เด็งเงะกิคอมิกส์ (Dengeki Comics) ในเครือบริษัทเดียวกัน ได้รวมมังงะดังกล่าวเป็นเล่มใหญ่สี่เล่มจำหน่ายตั้งแต่วันที่ 27 ตุลาคม 2552 และสำนักพิมพ์ดาร์กฮอร์สคอมิกส์ (Dark Horse Comics) ได้รับอนุญาตให้แปลออกเผยแพร่ในทวีปอเมริกาเหนือ
อนึ่ง จิตรกรอิเกะดะยังดัดแปลงไลต์โนเวลส่วนที่ว่าด้วยชีวิตของคุโระเนะโกะในโรงเรียนเดียวกับเคียวซุเกะเป็นมังงะอีกชุดเรียก โอะเระโนะโคไฮกะคนนะไนคะวะอีวะเกะกะไน (の後輩がこんなに可愛いわけがない; "รุ่นน้องของผมไม่น่ารักขนาดนี้หรอก") ลงพิมพ์เป็นตอน ๆ ในนิตยสารข้างต้นตั้งแต่ฉบับเดือนกรกฎาคม 2554
งานดัดแปลง > ละครเสียง

บริษัทแอสกีมีเดียเวิกส์ได้ดัดแปลงไลท์ไนเวลเล่มหนึ่งถึงสามเป็นละครเสียงหนึ่งเรื่อง จำหน่ายเป็นซีดีละครตั้งแต่วันที่ 31 มีนาคม 2553 ละครเสียงนี้ฟุชิมิ ผู้แต่งไลต์โนเวล เขียนบทเอง และใช้นักพากย์บรรดาซึ่งต่อมาได้พากย์อนิเมะด้วย
งานดัดแปลง > อนิเมะ > การผลิตและดำเนินเรื่อง

ดูเพิ่ม: รายชื่อตอนในน้องสาวของผมไม่น่ารักขนาดนั้นหรอก
บริษัทเอไอซีบิลด์ได้ดัดแปลงไลต์โนเวลนี้เป็นอนิเมะหนึ่งชุด ฮิโระยุกิ คัมเบะ (Hiroyuki Kanbe) กำกับ มีสิบหกตอน สิบสองตอนแรกออกอากาศทางโทรทัศน์ญี่ปุ่นตั้งแต่วันที่ 3 ตุลาคม 2553 ถึงวันที่ 19 ธันวาคม ปีนั้น สี่ตอนที่เหลือนั้นมีเนื้อหาแตกแขนงมาจากสิบสองตอนแรกเพื่อนำเสนอตอนจบอีกแนวหนึ่ง ได้เผยแพร่ทางอินเทอร์เน็ตผ่านเว็บไซต์หลายแห่ง เป็นต้นว่า นิโกะนิโกะโดงะ (Nico Nico Douga), ไชว์ไทม์เจแปน (Showtime Japan) และมูวีเกต (MovieGate) เดือนละตอน ตั้งแต่วันที่ 22 กุมภาพันธ์ 2554
อนึ่ง อนิเมะนี้ใช้นักพากย์คณะเดียวกับที่พากย์ละครเสียงข้างต้น และเพื่อประชาสัมพันธ์ เอไอซีบิลด์ยังผลิตรายการวิทยุรายการหนึ่งเรียก โอะเระโนะอิโมโตะกะ (เรดิโอเดะโมะ) คนนะนิคะวะอีวะเกะกะไน (俺の妹が (ラジオでも) こんなに可愛いわけがない) มียี่สิบสี่ตอน ออกอากาศทางเว็บไซต์อย่างเป็นทางการของอนิเมะตั้งแต่วันที่ 13 สิงหาคม 2553 ถึงวันที่ 22 กรกฎาคม 2554 โดยมีนักพากย์อนิเมะดำเนินรายการด้วย
ต่อมาวันที่ 1 เมษายน 2555 เอไอซีบิลด์แถลงว่า กำลังผลิตฤดูกาลที่สองของอนิเมะนี้อยู่
งานดัดแปลง > อนิเมะ > เพลง

อนิเมะนี้ ซะโตะรุ โคซะกิ (Satoru Kōsaki) ประพันธ์เพลงประกอบซึ่งจำหน่ายเป็นอัลบัมตั้งแต่วันที่ 12 มกราคม 2554 อนึ่ง อนิเมะยังใช้เพลงหลักอีกสิบเจ็ดเพลง เป็นเพลงเปิดหนึ่งชื่อ "ไอรอนี" (Irony; "กระทบกระเทียบ") วงแคลริส (ClariS) ร้อง ส่วนอีกสิบหกเพลงนั้นเป็นเพลงปิดทั้งสิบหกตอนตอนละเพลงตามลำดับไปดังนี้
| # | ชื่อ | ร้อง> ผู้ร้อง | ร้อง> บทบาทที่ร้อง |
| --- | --- | --- | --- |
| 1 | อิโมโตะพลีส! ("ขอร้องล่ะน้องจ๋า!") 妹プリ〜ズ! Little Sister, Plea〜se! | อะยะนะ ทะเกะตะสึ | คิริโนะ โคซะกะ |
| 2 | ไชน์! ("เปล่ง") Shine! | อะยะนะ ทะเกะตะสึ | คิริโนะ โคซะกะ |
| 3 | ฮอราอิสซึม ほらいずむ Horaism | อะยะนะ ทะเกะตะสึ | คิริโนะ โคซะกะ |
| 4 | ชิโระอิโคะโกะโระ ("หัวใจบริสุทธิ์") 白いココロ White Heart | ซะโอะริ ฮะยะมิ | อะยะเซะ อะระงะกิ |
| 5 | ออเรนจ์ ("ส้ม") オレンジ Orange | อะยะนะ ทะเกะตะสึ | คิริโนะ โคซะกะ |
| 6 | มะเอะงะมิ☆ ("ผมปรกหน้า☆") マエガミ☆ Bangs☆ | ซะโตะมิ ซะโต | มะนะมิ ทะมุระ |
| 7 | แมสเกอเรด ("ระบำหน้ากาก") Masquerade! | คะนะ ฮะนะซะวะ | รุริ โกะโก |
| 8 | คาเมเลียนดอเทอร์ ("ลูกสาวราวกิ้งก่าเปลี่ยนสี") カメレオンドーター Chameleon Daughter | ฮิโตะมิ นะบะตะเมะ | ซะโอะริ มะกิชิมะ |
| 9 | ซุกินันดะมง! ("ก็เพราะรักเธอไง!") 好きなんだもん！ Cause I Love You! | อะยะนะ ทะเกะตะสึ | คิริโนะ โคซะกะ |
| 10 | อีเอะ, ทอมวะอิโมโตะนิไทชิเตะเซเตะกินะโคฟุงโอะโอะโบะเอะเตะอิมะซุ! ("ไม่จริง ทอมเขาเกิดอารมณ์กับน้องสาวตัวเอง!") いいえ、トムは妹に対して性的な興奮をおぼえています No, Tom Has Learned Sexual Arousal for His Little Sister! | อะยะนะ ทะเกะตะสึ | คิริโนะ โคซะกะ |
| 11 | อะกิฮะบะระ☆แดนซ์☆นาว!! ("อะกิฮะบะระ☆เต้นกัน☆เดี๋ยวนี้!!") アキハバラ☆だんす☆なう!! Akihabara☆Dance☆Now!! | อะยะนะ ทะเกะตะสึ คะนะ ฮะนะซะวะ ฮิโตะมิ นะบะตะเมะ | คิริโนะ โคซะกะ รุริ โกะโก ซะโอะริ มะกิชิมะ |
| 12 | ทะไดมะ. ("มาแล้วจ้ะ.") ただいま。 Here I Am. | อะยะนะ ทะเกะตะสึ | คิริโนะ โคซะกะ |
| 13 | เรดี ("พร้อมแล้ว") Ready | อะยะนะ ทะเกะตะสึ | คิริโนะ โคซะกะ |
| 14 | †อิโนะชิมิจิกะชิโคะอิเซะโยะโอะโตะเมะ† ("†สาวน้อยจงริรัก ด้วยว่าชีวิตนั้นสั้นนัก†") †命短し恋せよ乙女† †Love, Young Maiden, for Life is Short† | คะนะ ฮะนะซะวะ | รุริ โกะโก |
| 15 | โชะกุไซโนะเซเรเนด ("ลำนำรำพันโทษ") 贖罪のセレナーデ Serenade of Atonement | คะนะ ฮะนะซะวะ ยูอิชิ นะกะมุระ | รุริ โกะโก เคียวซุเกะ โคซะกะ |
| 16 | คีปอ็อนรันนิง ("วิ่งต่อไป") keep on runnin | อะยะนะ ทะเกะตะสึ | คิริโนะ โคซะกะ |
งานดัดแปลง > อนิเมะ > การเผยแพร่

อนิเมะทั้งสิบหกตอนได้รับการผลิตเป็นแบบดีวีดีและบลูเรย์จำนวนแปดชุด ชุดหนึ่งประกอบด้วยสองตอน ฉบับดีวีดีจำหน่ายตั้งแต่วันที่ 22 ธันวาคม 2553 และบลูเรย์ตั้งแต่วันที่ 27 กรกฎาคม ปีถัดมา
บริษัทแอนิเพล็กซ์ยูเอสเอ (Aniplex USA) ได้รับอนุญาตให้นำอนิเมะเผยแพร่ในท้องที่อเมริกาเหนือผ่านทางเว็บไซต์เครือข่ายข่าวอนิเมะ (Anime News Network) โดยบรรยายภาษาอังกฤษ การเผยแพร่ดำเนินในเวลาเดียวกับที่ฉายทางโทรทัศน์ในญี่ปุ่น แต่ไปได้เพียงสองตอนก็ถูกระงับ เพราะถูกลักนำออกเผยแพร่ทางเว็บไซต์อื่น ครั้นวันที่ 8 พฤศจิกายน 2553 จึงเริ่มนำกลับมาเผยแพร่ใหม่ แต่ดำเนินได้เพียงสี่ตอน แอนิเพล็กซ์ยูเอสเอก็งดไป แล้วเผยแพร่ในรูปแบบดีวีดีบรรยายภาษาอังกฤษตั้งแต่เดือนตุลาคม 2554 แทน
งานดัดแปลง > เกม

บริษัทบันไดนัมโคเกมส์ได้ดัดแปลงไลต์โนเวลนี้เป็นเกมแนววิชวลโนเวลสองชุด ชุดแรกเรียก โอะเระโนะอิโมโตะกะคนนะนิคะวะอีกะไนพอร์เทเบิล (俺の妹がこんなに可愛いわけがない ポータブル; "น้องสาวของผมไม่น่ารักขนาดนี้หรอกแบบพกพา")  สำหรับเล่นกับเครื่องเพลย์สเตชันแบบพกพา เผยแพร่ตั้งแต่วันที่ 27 มกราคม 2554 ส่วนชุดที่สองเรียก โอะเระโนะอิโมโตะกะคนนะนิคะวะอีวะเกะกะไนพอร์เทเบิลกะสึซุกุวะเกะกะไน (俺の妹がこんなに可愛いわけがない ポータブルが続くわけがない; "ไม่มีทางที่ 'น้องสาวของผมไม่น่ารักขนาดนี้หรอกแบบพกพา' จะมีภาคต่อ") จำหน่ายตั้งแต่วันที่ 17 พฤษภาคม 2555 เพลงเปิดเกมทั้งสองชุดนั้นชื่อ "เน็กซัส" (Nexus) วงแคลริสร้อง
บริษัทคะโดะกะวะคอนเทนส์เกต (Kadokawa Contents Gate) ยังดัดแปลงเกม ซิสคาลิปส์ (Siscalypse) อันเป็นเกมที่ปรากฏในไลต์โนเวล เป็นเกมแนวต่อสู้ประจัญบานเรียก ชิงอิโมโตะไทเซ็งซิสคาลิปส์ (真妹大戦シスカリプス; "ซิสคาลิปส์ สงครามน้องสาวขนานแท้") สำหรับเล่นบนโทรศัพท์มือถือผ่านระบบบริการของยาฮู! (Yahoo!) ออกจำหน่ายตั้งแต่วันที่ 20 มกราคม 2554 ด้วย
แหล่งข้อมูลอื่น

(ญี่ปุ่น) เว็บไซต์อย่างเป็นทางการสำหรับไลต์โนเวล เก็บถาวร 2018-10-14 ที่ เวย์แบ็กแมชชีน
(ญี่ปุ่น) เว็บไซต์อย่างเป็นทางการสำหรับอนิเมะ
(ญี่ปุ่น) เว็บไซต์อย่างเป็นทางการสำหรับเกม
(อังกฤษ) โอะเระอิโมะ (อนิเมะ) ที่เครือข่ายข่าวอนิเมะ
| ด ค กน้องสาวของผมไม่น่ารักขนาดนั้นหรอก โดย สึกะซะ ฟุชิมิ |
| --- | --- |
 รายชื่อตัวละคร  รายชื่อตอนในอนิเมะ  รายชื่ออัลบั้มที่เกี่ยวข้อง 
 เว็บไซต์อย่างเป็นทางการสำหรับไลต์โนเวล  เว็บไซต์อย่างเป็นทางการสำหรับอนิเมะ  เว็บไซต์อย่างเป็นทางการสำหรับเกม
ไทยลีก 3 ฤดูกาล 2567–68 – โซนภาคใต้

| --- | --- |
ฤดูกาล: 2567–68
วันที่: 14 กันยายน 2567 – 29 มีนาคม 2568
จำนวนนัด: 96
จำนวนประตู: 199 (2.07 ประตูต่อนัด)
ผู้ทำประตูสูงสุด: จีโอกู เปเรย์รา (9 ประตู)
ทีมเหย้า ชนะสูงสุด: 4 ประตู กระบี่ 4–0 พีที สตูล (27 ตุลาคม 2567)
ทีมเยือน ชนะสูงสุด: 4 ประตู กระบี่ 0–4 พัทลุง (15 กุมภาพันธ์ 2568)
จำนวนประตูสูงสุด: 6 ประตู เมืองตรัง ยูไนเต็ด 4–2 กระบี่ (3 พฤศจิกายน 2567) เมืองตรัง ยูไนเต็ด 4–2 ระนอง ยูไนเต็ด (8 กุมภาพันธ์ 2568)
ชนะติดต่อกัน มากที่สุด: 4 นัด ยะลา
ไม่แพ้ติดต่อกัน มากที่สุด: 16 นัด สงขลา
ไม่ชนะติดต่อกัน มากที่สุด: 8 นัด ยะลา ซิตี้
แพ้ติดต่อกัน มากที่สุด: 6 นัด ระนอง ยูไนเต็ด
จำนวนผู้ชมสูงสุด: 4,800 คน นรา ยูไนเต็ด 2–1 ภูเก็ต อันดามัน (25 มกราคม 2568)
จำนวนผู้ชมต่ำสุด: 0 คน
จำนวนผู้ชมรวม: 113,887 คน
จำนวนผู้ชมเฉลี่ย: 1,225 คน
← 2566–67 2568–69 →  สถิติทั้งหมดปรับปรุงล่าสุดในวันที่ 16 กุมภาพันธ์ 2568
ไทยลีก 3 ฤดูกาล 2567–68 โซนภาคใต้ เป็นส่วนหนึ่งของการแข่งขันไทยลีก 3 ฤดูกาล 2567–68 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 8 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร

class=notpageimage|
ที่ตั้งของสโมสรในการแข่งขันไทยลีก 3 ฤดูกาล 2567–68 – โซนภาคใต้
สโมสรที่เข้าแข่งขันในฤดูกาล 2567–68 โซนภาคใต้ มีจำนวน 12 สโมสร โดยแบ่งเป็นสโมสรจากฤดูกาล 2566–67 จำนวน 10 สโมสร สโมสรที่ตกชั้นจากไทยลีก 2 จำนวน 1 สโมสร และสโมสรที่เลื่อนชั้นจากไทยแลนด์ เซมิโปรลีก จำนวน 1 สโมสร
สโมสร > สนามเหย้า ที่ตั้ง และผลงานฤดูกาลที่แล้ว

| สโมสร | ที่ตั้ง | สนามเหย้า | ความจุ | อันดับฤดูกาล 2566–67 |
| --- | --- | --- | --- | --- |
| กระบี่ | กระบี่ | สนามกีฬากลางจังหวัดกระบี่(สนามปลาใบ)(ชั่วคราว) | 1,000 | 18 (ไทยลีก 2) |
| นรา ยูไนเต็ด | นราธิวาส | สนามกีฬาองค์การบริหารส่วนจังหวัดนราธิวาส | 2,000 | 7 |
| ปัตตานี | ปัตตานี | สนามกีฬาองค์การบริหารส่วนจังหวัดปัตตานี | 12,000 | 3 |
| พัทลุง | พัทลุง | สนามกีฬาองค์การบริหารส่วนจังหวัดพัทลุง | 4,000 | 2 |
| พีที สตูล | สตูล | สนามกีฬาองค์การบริหารส่วนจังหวัดสตูล | 5,000 | 4 |
| พีเอสยู สุราษฎร์ธานี ซิตี้ | สุราษฎร์ธานี | สนามกีฬามหาวิทยาลัยสงขลานครินทร์ วิทยาเขตสุราษฎร์ธานี |  | 6 |
| ภูเก็ต อันดามัน | ภูเก็ต | สนามกีฬาองค์การบริหารส่วนจังหวัดพังงา (ชั่วคราว) | 3,000 | 9 |
| เมืองตรัง ยูไนเต็ด | ตรัง | เมืองตรังสเตเดียม | 2,200 | 5 |
| ยะลา | ยะลา (เมืองยะลา) | สนามกีฬามหาวิทยาลัยราชภัฏยะลา | 2,167 | 8 |
| ยะลา ซิตี้ | ยะลา (เมืองยะลา) | สนามกีฬามหาวิทยาลัยการกีฬาแห่งชาติ วิทยาเขตยะลา | 3,000 | 1 (ทีเอส) |
| ระนอง ยูไนเต็ด | ระนอง | สนามกีฬากลางจังหวัดระนอง | 7,000 | 11 |
| สงขลา | สงขลา | สนามกีฬาติณสูลานนท์ | 24,121 | 1 |
สโมสร > ข้อมูลสโมสร

| สโมสร | หัวหน้าผู้ฝึกสอน | กัปตันทีม | ผู้ผลิตชุด |
| --- | --- | --- | --- |
| กระบี่ |  สระราวุฒิ ตรีพันธ์ |  สุชาติ ชายใหญ่ | ดับเบิลซอกเกอร์ |
| นรา ยูไนเต็ด |  สันติสุข ไชยศล |  สมนึก แก้วอาภรณ์ | รันนารา |
| ปัตตานี |  นิรุณตร์ อัศวภักดี |  มาร์ลง ดา ซิลวา | เมสซ์ |
| พัทลุง |  มาฆะ หอประสาทสุข |  อิทธิพล แก้วเขียว | ดูลาสปอร์ต |
| พีที สตูล |  ธีรธาดา จำรัส |  ไชยา นัครี | ไอมาเน |
| พีเอสยู สุราษฎร์ธานี ซิตี้ |  อธิษฐาน คงทรัพย์ |  สราวุธ ชิตไทย | พาซสปอร์ต |
| ภูเก็ต อันดามัน |  อัครัช นวลละออง |  ปฐพี เทียมทัน | โอไอเอ็น |
| เมืองตรัง ยูไนเต็ด |  ประจักษ์ เวียงสงค์ |  อานนท์ ปานมีทอง | – |
| ยะลา |  อดุลย์ หมื่นสมาน |  อาดัม ลัสสะมานอ | ยูเอ็มสปอร์ต |
| ยะลา ซิตี้ |  นุรดิน อาสาบาโงย |  มูฮำหมัดซัลฟาดี เจ๊ะเต๊ะ | เอสเอชสปอร์ต |
| ระนอง ยูไนเต็ด |  ชวภณ กมลสินธุ์ |  ทัศไนย์ คุ้มครอง | ออฟไซด์ดีไซน์ |
| สงขลา |  ไดกิ ฮิงูจิ |  อับดุลฮาฟิส นิบู | เอกทีเอทสปอร์ต |
สโมสร > ผู้เล่นต่างชาติ

สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
| --- | --- |
: ผู้เล่นต่างชาติทั่วไป
: ผู้เล่นต่างชาติ (เอเชีย)
: ผู้เล่นต่างชาติ (อาเซียน)
: ไม่มีการลงทะเบียนผู้เล่นต่างชาติ
| สโมสร | เลก | ผู้เล่นรายที่ 1 | ผู้เล่นรายที่ 2 | ผู้เล่นรายที่ 3 |
| --- | --- | --- | --- | --- |
| กระบี่ | เลกที่ 1 |  อาลิม ซูมาคูลอฟ  |  อับเดลระฮ์มัน เซดดิก |  เอซซุลด์ดิน อัลบัสซัม |
| กระบี่ | เลกที่ 2 |  แอนก็องก์ อานลา แอลีแซ  |  อับเดลระฮ์มัน เซดดิก |  เอซซุลด์ดิน อัลบัสซัม |
| นรา ยูไนเต็ด | เลกที่ 1 |  ฆวน โอโดริซิโอ |  ไคอู ดา กงไซเซา ซิลวา |  เรียวเฮ มาเอดะ |
| นรา ยูไนเต็ด | เลกที่ 2 |  ฆวน โอโดริซิโอ |  ไคอู ดา กงไซเซา ซิลวา |  เรียวเฮ มาเอดะ |
| ปัตตานี | เลกที่ 1 |  เฟลีเป นูเนส |  มาร์ลง ดา ซิลวา |  โรมารีอู อัลวิส  |
| ปัตตานี | เลกที่ 2 |  เฟลีเป นูเนส |  มาร์ลง ดา ซิลวา |  คิม จิน-ฮย็อง  |
| พัทลุง | เลกที่ 1 |  ไคอู เซนา  |  ลูกัส เกาเดนซีอู มูไรส์ |  เอรีแวลตู  |
| พัทลุง | เลกที่ 2 |  ปาโบล ซตูปิซกิ  |  ลูกัส เกาเดนซีอู มูไรส์ |  อาเดล กาแฟตี  |
| พีที สตูล | เลกที่ 1 |  กีกี  |  วิกตูร์ กาปีนัน |  บูร์เนล อ็อกานา-ซตาซี  |
| พีที สตูล | เลกที่ 2 |  นาตัน โอลีเวย์รา  |  วิกตูร์ กาปีนัน |  มิดสะดา สายใต้ฟ้า  |
| พีเอสยู สุราษฎร์ธานี ซิตี้ | เลกที่ 1 |  ฌูซีมาร์ ตีอากู ดา ซิลวา |  อาเรอมูว์ กาซิม |  พโยมีนละ  |
| พีเอสยู สุราษฎร์ธานี ซิตี้ | เลกที่ 2 |  ฌูซีมาร์ ตีอากู ดา ซิลวา |  อาเรอมูว์ กาซิม |  คว็อน ฮย็อก  |
| ภูเก็ต อันดามัน | เลกที่ 1 |  อุซะมะ ตอร์กี  |  กูลีบาลี โชมานา  |  |
| ภูเก็ต อันดามัน | เลกที่ 2 |  ไค โบฮัม  |  ดาวิด ดานิแอ็ลซ็อน  |  ลุก พาโวน  |
| เมืองตรัง ยูไนเต็ด | เลกที่ 1 |  จีโอกู เปเรย์รา |  วิลเลียม เอ็งรีกี  |  โฟลดีน บาโลคิ  |
| เมืองตรัง ยูไนเต็ด | เลกที่ 2 |  จีโอกู เปเรย์รา |  เฟลีเป มีคาเอล  |  โรมารีอู อัลวิส  |
| ยะลา | เลกที่ 1 |  ฌอห์น ไคอู  |  จอร์จ ซีเนียร์ อัตตา |  ช็อง ฮย็อน-กู |
| ยะลา | เลกที่ 2 |  แซลียู กิลแยร์มี  |  จอร์จ ซีเนียร์ อัตตา |  ช็อง ฮย็อน-กู |
| ยะลา ซิตี้ | เลกที่ 1 |  |  |  |
| ยะลา ซิตี้ | เลกที่ 2 |  |  |  |
| ระนอง ยูไนเต็ด | เลกที่ 1 |  กิลแยร์มี อาราอูฌู  |  ฟร็องก์ กูเอนต์ชี  |  ไคอู ดา ซิลวา |
| ระนอง ยูไนเต็ด | เลกที่ 2 |  ฌอห์น ไคอู  |  อุซะมะ ตอร์กี  |  ไคอู ดา ซิลวา |
| สงขลา | เลกที่ 1 |  รามิโร ริซาโซ |  ปาโบล ซตูปิซกิ  |  แอแมร์ซง อัลเมดา |
| สงขลา | เลกที่ 2 |  รามิโร ริซาโซ |  ฌูนาตัน บือร์นาร์ดู  |  แอแมร์ซง อัลเมดา |
สโมสร > การเปลี่ยนแปลงที่ตั้ง และอัตลักษณ์

ปัตตานี มีการเปลี่ยนโลโก้ใหม่
เวียงสระ สุราษฎร์ฯ ซิตี้ เปลี่ยนชื่อเป็นพีเอสยู สุราษฎร์ธานี ซิตี้ และมีการเปลี่ยนโลโก้ใหม่
เมืองตรัง ยูไนเต็ด ย้ายไปใช้เมืองตรังสเตเดียม แทนสนามกีฬาเทศบาลนครตรัง
สงขลา ย้ายไปใช้สนามกีฬาจิระนคร เป็นการชั่วคราว เนื่องจากสนามกีฬาติณสูลานนท์ถูกใช้เตรียมการแข่งขันฟุตบอลชิงถ้วยพระราชทานคิงส์คัพ ครั้งที่ 50
ภูเก็ต อันดามัน ย้ายไปใช้สนามกีฬาองค์การบริหารส่วนจังหวัดพังงา เป็นการชั่วคราว เนื่องจากสนามกีฬาสุระกุล อยู่ในระหว่างการปรับปรุง
สโมสร > การเปลี่ยนแปลงผู้จัดการทีม

| สโมสร | ผู้จัดการทีมที่ออก | สาเหตุที่ออก | วันที่ออก | อันดับในตารางคะแนน | ผู้จัดการทีมที่เข้าแทน | วันที่เข้า |
| --- | --- | --- | --- | --- | --- | --- |
| ยะลา |  มุนตาด บิลังโหลด | แยกทาง | กุมภาพันธ์ 2567 | ก่อนเริ่มฤดูกาล |  นิรุณตร์ อัศวภักดี | 18 มีนาคม 2567 |
| เมืองตรัง ยูไนเต็ด |  นิรุณตร์ อัศวภักดี | แยกทาง | กุมภาพันธ์ 2567 | ก่อนเริ่มฤดูกาล |  ริชาร์ด ฮอร์ลอก | 8 พฤษภาคม 2567 |
| นรา ยูไนเต็ด |  ลุกมาน อูเซ็ง | แยกทาง | กุมภาพันธ์ 2567 | ก่อนเริ่มฤดูกาล |  สันติสุข ไชยศล | 9 มิถุนายน 2567 |
| ระนอง ยูไนเต็ด |  ปริญญา จารุเหติ | แยกทาง | กุมภาพันธ์ 2567 | ก่อนเริ่มฤดูกาล |  ชัยวัฒน์ เงาอำพันไพฑูรย์ | 19 มิถุนายน 2567 |
| ปัตตานี |  ดามีอาน เบลล็อน | แยกทาง | กุมภาพันธ์ 2567 | ก่อนเริ่มฤดูกาล |  ภัทรพล นาประเสริฐ | 7 กรกฎาคม 2567 |
| ภูเก็ต อันดามัน |  ราชิญญู | แยกทาง | กุมภาพันธ์ 2567 | ก่อนเริ่มฤดูกาล |  จารุพงศ์ สังข์พงษ์ | 23 กรกฎาคม 2567 |
| ยะลา ซิตี้ |  มูฮำหมัดซัลฟาดี เจ๊ะเต๊ะ | ปรับโครงสร้าง | 27 มีนาคม 2567 | ก่อนเริ่มฤดูกาล |  นุรดิน อาสาบาโงย | 27 มีนาคม 2567 |
| พัทลุง |  ธีรธาดา จำรัส | แยกทาง | เมษายน 2567 | ก่อนเริ่มฤดูกาล |  อัครัช นวลละออง | 26 กรกฎาคม 2567 |
| กระบี่ |  อิทธิพล พิมพ์วงศ์ | แยกทาง | เมษายน 2567 | ก่อนเริ่มฤดูกาล |  สระราวุฒิ ตรีพันธ์ | 5 สิงหาคม 2567 |
| ภูเก็ต อันดามัน |  จารุพงศ์ สังข์พงษ์ | ลาออก | 6 ตุลาคม 2567 | อันดับที่ 12 |  ภูวนาท แสงศรี | 14 ตุลาคม 2567 |
| เมืองตรัง ยูไนเต็ด |  ริชาร์ด ฮอร์ลอก | แยกทาง | 9 ตุลาคม 2567 | อันดับที่ 7 |  สัคคยศ สังขพันธ์  กิตติ รักราวี (รักษาการ) | 9 ตุลาคม 2567 |
| เมืองตรัง ยูไนเต็ด |  สัคคยศ สังขพันธ์  กิตติ รักราวี (รักษาการ) | สิ้นสุดระยะเวลารักษาการ | 16 ตุลาคม 2567 | อันดับที่ 3 |  ประจักษ์ เวียงสงค์ | 16 ตุลาคม 2567 |
| พีที สตูล |  อดุลย์ หมื่นสมาน | ลาออก | 27 ตุลาคม 2567 | อันดับที่ 7 |  นัสรุดดีน ฮับยูโซ๊ะ (รักษาการ) | 28 ตุลาคม 2567 |
| ระนอง ยูไนเต็ด |  ชัยวัฒน์ เงาอำพันไพฑูรย์ | แยกทาง | 4 พฤศจิกายน 2567 | อันดับที่ 11 |  ปองภพ เกลื่อนสิน (รักษาการ) | 4 พฤศจิกายน 2567 |
| พัทลุง |  อัครัช นวลละออง | แยกทาง | 4 พฤศจิกายน 2567 | อันดับที่ 6 |  เอกสิทธิ์ คงสมแสวง (รักษาการ) | 4 พฤศจิกายน 2567 |
| พีที สตูล |  นัสรุดดีน ฮับยูโซ๊ะ (รักษาการ) | สิ้นสุดระยะเวลารักษาการ | 10 พฤศจิกายน 2567 | อันดับที่ 8 |  ธีรธาดา จำรัส | 10 พฤศจิกายน 2567 |
| ปัตตานี |  ภัทรพล นาประเสริฐ | แยกทาง | 27 พฤศจิกายน 2567 | อันดับที่ 2 |  นิรุณตร์ อัศวภักดี | 3 ธันวาคม 2567 |
| ยะลา |  นิรุณตร์ อัศวภักดี | แยกทาง | 27 พฤศจิกายน 2567 | อันดับที่ 3 |  อดุลย์ หมื่นสมาน | 24 ธันวาคม 2567 |
| ระนอง ยูไนเต็ด |  ปองภพ เกลื่อนสิน (รักษาการ) | สิ้นสุดระยะเวลารักษาการ | 7 ธันวาคม 2567 | อันดับที่ 11 |  ชวภณ กมลสินธุ์ | 7 ธันวาคม 2567 |
| พัทลุง |  เอกสิทธิ์ คงสมแสวง (รักษาการ) | สิ้นสุดระยะเวลารักษาการ | 9 ธันวาคม 2567 | อันดับที่ 2 |  มาฆะ หอประสาทสุข | 9 ธันวาคม 2567 |
| ภูเก็ต อันดามัน |  ภูวนาท แสงศรี | ลาออก | 17 กุมภาพันธ์ 2568 | อันดับที่ 10 |  อัครัช นวลละออง | 20 กุมภาพันธ์ 2568 |